**ПРОТОКОЛ**

**за разпределение на пасища, мери и ливади от Държавния поземлен фонд /ДПФ/ за стопанската 2023-2024 г. за землищата от област Монтана**

Днес, 29.06.2023 г., комисия назначена със Заповед №207/26.06.2023 г. на директора на Областна дирекция „Земеделие“ – гр. Монтана, в състав:

**Председател:** Галя Дуева – главен експерт в ГД „Аграрно развитие“, Областна дирекция „Земеделие“ – гр. Монтана

**Членове :**

1. Петя Георгиева – главен юрисконсулт в Д „АПФСДЧР“, Областна дирекция „Земеделие“ – гр. Монтана
2. Станислав Ценов – началник на Общинска служба по земеделие – гр. Монтана
3. Емилия Даракчийска – главен експерт в ГД „Аграрно развитие“, Областна дирекция „Земеделие“ – гр. Монтана
4. Жанет Попова - главен експерт в ГД „Аграрно развитие“, Областна дирекция „Земеделие“ – гр. Монтана

**и резервни членове:**

1. Анита Tрифонова– главен експерт в Общинска служба по земеделие – гр. Монтана
2. Анелия Кузманова – главен експерт в ГД „Аграрно развитие“, Областна дирекция „Земеделие“ – гр. Монтана

**Със задача**: да разгледа постъпилите в срока по чл. 37и, ал. 9 от ЗСПЗЗ заявления за допълнително разпределение на пасища, мери и ливади от Държавния поземлен фонд и да разпредели по реда на чл. 37и, ал. 4 от ЗСПЗЗ допълнително необходимата за всеки кандидат площ съобразно данните от протоколите по чл. 100, ал. 3 и ал. 5 от ППЗСПЗЗ в съответното и/или в съседни землища.

В началото на заседанието, дадено в 11:00 часа председателят провери присъствието на членовете на комисиятa и след като установи, че всички са налице, същите попълниха декларации по чл. 100, ал.7, изр. трето, че нямат качеството на свързано лице по смисъла на Търговския закон с участниците в процедурата по разпределение на пасища, мери и ливади от Държавния поземлен фонд за стопанската 2023 – 2024 година. Комисията се запозна с всички съотносими към процедурата документи, предоставени от съответните общини на територията на област Монтана, където е извършено допълнително разпределение на пасища, мери и ливади от Общинския поземлен фонд (ОПФ), а именно:

* Протокол от 28.04.2023 г. за разпределение на пасища, мери и ливади от ОПФ за стопанската 2023-2024 г. за землището на с. Безденица, община Монтана на комисията назначена със Заповед № 1038/25.04.2023 г. на кмета на община Монтана;
* Протокол от 19.05.2023 г. за допълнително разпределение на пасища, мери и ливади от ОПФ за стопанската 2023-2024 г. за землището на с. Безденица, община Монтана на комисията назначена със Заповед № 1038/25.04.2023 г. на кмета на община Монтана;
* Заявление по чл.37и ал.5 от ЗСПЗЗ и чл. 99, ал. 1 от ППЗСПЗЗ от Веселин Христов до кмета на община Монтана с вх. № 94-В/233/02.03.2023г.;
* Заявление за допълнително разпределение на площи от ДПФ с вх. № 94-В-565/06.06.2023г. на Веселин Христов, постъпило в ОД „Земеделие“ – Монтана с писмо с вх. № РД-2844/09.06.2023 г.;
* Писмо изх. № 1220/1/30.05.2023 г. на община Якимово;
* Писмо изх. № 36-70-211/06.06.2023 г. на община Медковец;
* Протокол от 28.04.2023 г. за разпределение на пасища, мери и ливади от ОПФ за стопанската 2023-2024 г. за землището на с. Габровница, община Монтана на комисията назначена със Заповед № 1038/25.04.2023 г. на кмета на община Монтана;
* Протокол от 19.05.2023 г. за допълнително разпределение на пасища, мери и ливади от ОПФ за стопанската 2023-2024 г. за землището на с. Вирове, община Монтана на комисията назначена със Заповед № 1038/25.04.2023 г. на кмета на община Монтана;
* Заявление по чл об.37и ал.5 от ЗСПЗЗ и чл. 99, ал. 1 от ППЗСПЗЗ от Валтер Борисов до кмета на щина Монтана с вх. № 94-В-247/07.03.2023г.;
* Заявление за допълнително разпределение на площи от ДПФ с вх. № 94-В-559/06.06.2023 г. на Валтер Борисов, постъпило в ОД „Земеделие“ – Монтана с писмо с вх. № РД-2844/09.06.2023 г.;
* Писмо изх. № 1220/1/30.05.2023 г. на община Якимово;
* Писмо изх. № К-1305/1/19.05.2023 г. на община Бойчиновци;

**В тази връзка комисията констатира**:

1. Подадени са 2 броя заявления за допълнително разпределение на пасища, мери и ливади от Държавния поземлен фонд, както следва:
* Заявление с вх. № 94-В-565/06.06.2023 г. на общ. Монтана от **ВЕСЕЛИН ХРИСТОВ**, ЕГН \*\*\*\*\*\*\*\*\*\*, с постоянен адрес: гр. М.\*\*\*\*\*\*\*\*\*\*\*\*\*\*\*, собственик на животновъден обект с пасищни селскостопански животни № 0320100014 /стар 3454-0163/, находящ се в землището на с. Безденица, общ. Монтана;
* Заявление с вх. № 94-В-559/06.06.2023 г. на общ. Монтана от **ВАЛТЕР БОРИСОВ**, ЕГН \*\*\*\*\*\*\*\*\*\*, с постоянен адрес с. Г.\*\*\*\*\*\*\*\*\*\*\*\*\*\*\*\*\*\*\*\*, собственик на животновъден обект с пасищни селскостопански животни №1418070022 /стар 3453-0303/, находящ се в землището на с. Габровница, общ. Монтана;

С оглед разпоредбите на чл. 37и, ал. 1 от ЗСПЗЗ обстоятелствата за допускане до участие в допълнително разпределение на пасища, мери и ливади от Държавния поземлен фонд са удостоверени служебно чрез справки в съответните публични регистри, както и чрез информация изискана и получена по служебен път от съответната администрация. Спрямо заявителите за участие в допълнително разпределение на пасища, мери и ливади от Държавния поземлен фонд се установи, че са налице всички условия за допускане иразглеждане на постъпилите заявления.

След като разгледа постъпилите в срока по чл. 37и, ал. 9 от ЗСПЗЗ заявления за допълнително разпределение на пасища, мери и ливади от Държавния поземлен фонд, ведно със съотносимите към процедурата документи и съобразно заявените животински единици и стопанисвани (наети и собствени) пасища, мери и ливади, както и разпределените площи пасища, мери и ливади от общинския поземлен фонд, съгласно данните от протоколите по чл. 100, ал. 3 и ал. 5 от ППЗСПЗЗ, комисията определи допълнително необходимата площ за разпределение от държавния поземлен фонд по ползватели.

При разглеждане на заявленията, комисията установи следното:

От представените документи от община Монтана е видно, че в община Бойчиновци, община Медковец и община Якимово нямат свободни пасища, мери и ливади за допълнително разпределение по чл. 100, ал. 5 от ППЗСПЗЗ, имайки предвид, че съседни землища на с. Безденица и с. Габровница, община Монтана са: с. Медковец и с. Сливовик – община Медковец, с. Мърчево и с. Ерден – община Бойчиновци, с. Дългоделци и с. Долно Церовене – община Якимово.

От горецитираните документи, се установява следното:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Заявител** | **Номер на животновъ-ден обект** | **Местонахож-дение на обекта** | **Вид и категория на животните** | **Брой животни** | **Брой ЖЕ** | **ЖЕ х 15 дка/ ЖЕ х 20 дка** | **Наети, арендувани и собствени площи ПМЛ (дка)** | **Полагащи се площи от ОПФ/ ДПФ за разпределение (общо)** | **Общо разпределена площ от ОПФ** | **Необходима площ ДПФ** |
| **1** | **2** | **3** | **4** | **5** | **6** | **7** | **8** | **9** | **10** | **11** |
| Веселин Христов | 0320100014 /стар 3454-0163/ | с. Безденица, общ. Монтана | Овце над 12 м. | 277 | 41,55 | 623,250 | 304,042 | 1084,958 | 255,113 | 829,845 |
|  |  |  | Овце над 12 м., автохтонни | 214 | 32,10 | 642,000 |  |  |  |  |
|  |  |  | Кози над 12м. | 35 | 5,25 | 78,750 |  |  |  |  |
|  |  |  | Коне над 6м. | 3 | 3,00 | 45,000 |  |  |  |  |
| **Общо:** |  |  |  |  | **81,90** | **1389,000** | **304,042** | **1084,958** | **255,113** | **829,845** |
| Валтер Борисов | 1418070022 /стар 3453-0303/ | с. Габровница общ. Монтана | Говеда | 40 | 40 | 600,000 | 52,933 | 547,067 | 7,693 | 539,374 |
| **Общо:** |  |  |  |  | **40,00** | **600,000** | **52,933** | **547,067** | **7,693** | **539,374** |

Необходимата площ от ДПФ за допълнително разпределение (колона 11) комисията определи като разлика между общия размер на полагащите се площи пасища, мери и ливади (колона 9) и разпределените площи от ОПФ (колона 10). От своя страна полагащите се площи от ОПФ/ДПФ за разпределение (колона 9) са формирани въз основа на заявените животински единици (ЖЕ) умножени с минималната полагаема се площ на 1 животинска единица (съгл. чл. 37и, ал.4 ЗСПЗЗ), минус наетите и собствени ПМЛ.

След като определи допълнително полагаемата се площ от ДПФ на всеки кандидат, комисията

**РЕШИ:**

Необходимата площ на всеки кандидат се разпределя по местонахождение на животновъдния обект, при спазване на разпоредбите на чл. 37и, ал. 10 и чл. 100, ал. 8 от ППЗСПЗЗ, а именно:

* При разпределението предимство имат кандидати, които до датата на разпределението са ползвали съответните имоти по договори с изтекъл срок. В тази връзка комисията констатира, че от подалите заявления за допълнително разпределение на земи от ДПФ за област Монтана кандидати, няма такива, попадащи в тази хипотеза.
* Комисията разпределя допълнително необходимата за всеки кандидат площ съобразно данните от протоколите по чл. 100, ал. 3 и 5 ППЗСПЗЗ в съответното и/или съседни землища, като разпределението се извършва последователно в съседно землище на територията на същата община, на друга съседна община в същата област или на съседна община в друга област. В случаите, когато разпределението на площите се извършва в съседно землище, намиращо се на територията на друга област, разпределението следва да се извърши от съответната комисия по местонахождението на имотите, на която служебно се изпращат копия от документите на заявителя с данни от протоколите за разпределената му площ.

На основание чл. 37и, ал. 4 и ал. 10 от ЗСПЗЗ и чл. 100, ал. 8 от ППЗСПЗЗ и с оглед взетите решения по т. 1, 2 и 3, разпределя следните площи по местонахождение на животновъдния обект по ползватели, както следва:

1. Разпределя на **ВЕСЕЛИН ХРИСТОВ**, ЕГН \*\*\*\*\*\*\*\*\*\* за ползване **313,211 дка** пасища, мери и ливади от Държавния поземлен фонд от 1 до 7 категория, индивидуализирани по имоти както следва:

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Община** | **Землище** | **Имот №** | **Площ (дка)** | **НТП** | **Катего-рия на имота** |
|
| ***1*** | ***2*** | ***3*** | ***4*** | ***5*** | ***6*** | ***7*** |
| 1 | Медковец | Сливовик | 67386.243.85 | 4,747 | пасище | 3,5 |
| 2 | Монтана | Безденица | 03201.105.7 | 10,202 | ливада | 6 |
| 3 | Монтана | Безденица | 03201.138.1 | 31,360 | пасище | 6 |
| 4 | Монтана | Безденица | 03201.154.1 | 36,443 | ливада | 6 |
| 5 | Монтана | Безденица | 03201.154.2 | 10,977 | ливада | 6 |
| 6 | Монтана | Безденица | 03201.161.36 | 219,482 | пасище | 6 |
|  |  |  | **ОБЩО:** | **313,211** |  |  |

2.Разпределя на **ВАЛТЕР БОРИСОВ**, ЕГН \*\*\*\*\*\*\*\*\*\*, за ползване **42,726 дка** пасища, мери и ливади от Държавния поземлен фонд от 1 до 7 категория, индивидуализирани по имоти както следва:

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Община** | **Землище** | **Имот №** | **Площ (дка)** | **НТП** | **Катего-рия на имота** |
|
| ***1*** | ***2*** | ***3*** | ***4*** | ***5*** | ***6*** | ***7*** |
| 1 | Бойчиновци | Мърчево | 49607.63.4 | 15,702 | ливада | 5 |
| 2 | Якимово | Долно Церовене | 22873.26.3 | 0,498 | пасище | 3 |
| 3 | Якимово | Долно Церовене | 22873.69.2 | 3,014 | пасище | 3 |
| 4 | Якимово | Долно Церовене | 22873.71.4 | 0,921 | пасище | 3 |
| 5 | Якимово | Долно Церовене | 22873.72.1 | 3,086 | пасище | 3 |
| 6 | Якимово | Долно Церовене | 22873.81.4 | 4,624 | пасище | 3 |
| 7 | Якимово | Долно Церовене | 22873.81.5 | 3,221 | пасище | 3 |
| 8 | Якимово | Долно Церовене | 22873.87.2 | 11,660 | пасище | 3 |
|  |  |  | **ОБЩО:** | **42,726** |  |  |

Въз основа на извършеното разпределение по реда на чл. 37и, ал.10 от ЗСПЗЗ, комисията изчисли какъв е недостига на свободни площи от ДПФ и обобщи данните по заявители в следната таблица:

|  |  |  |  |  |  |
| --- | --- | --- | --- | --- | --- |
| **Заявител** | **Полагащи се площи за разпределе-ние (дка)** | **Общо разпреде-лена площ от ОПФ (дка)** | **Необходима площ за допълнително разпределение от ДПФ** **(дка)** | **Разпределе-на площ от ДПФ за обл. Монтана (дка)** | **Недостиг на площи за допълнително разпределение (дка)** |
| Веселин Христов | 1084,958 | 255,113 | 829,845 | 313,211 | 516,634 |
| Валтер Борисов | 547,067 | 7,693 | 539,374 | 42,726 | 496,648 |

Настоящият протокол да се обяви в съответните кметства и общински служби по земеделие, както и да се публикува на интернет страниците на общините и Областна дирекция „Земеделие“ – гр. Монтана.

Протоколът може да се обжалва по отношение на площта на разпределените имоти в 14-дневен срок пред районния съд. Обжалването не спира изпълнението на протокола, освен ако съдът не разпореди друго.

Въз основа на настоящия протокол директорът на Областна дирекция „Земеделие“ – гр. Монтана сключва договор за наем или аренда по цена, определена по пазарен механизъм. Минималният срок на договора е пет стопански години, считано от стопанската 2023-2024 година.

Настоящият протокол се състави в два еднообразни екземпляра – един за комисията и един за Областна дирекция „Земеделие“ – гр. Монтана. При поискване на заинтересованите лица се предоставя заверено копие.

**К О М И С И Я:**

**Председател:** ........./П/...................

 / Галя Дуева /

**Членове:**  1. .........../П/....................... 2. ............/П/.....................

 / Петя Георгиева / /Станислав Ценов/

 3. ............./П/........................ 4. ............/П/.....................

 / Емилия Даракчийска / / Жанет Попова /